
	Ljubljana, 13. 11. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	
ZADEVA: Poročilo o obisku ministrice za Slovence v zamejstvu in po svetu Suzane Lep Šimenko in državne sekretarke dr. Helene Jaklitsch pri slovenski narodni skupnosti na Hrvaškem, 11. novembra 2026 – predlog za obravnavo


	1. Predlog sklepov vlade:

	Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 - ZF) je Vlada Republike Slovenije na ... seji  dne ... sprejela naslednji 

SKLEP:

Vlada Republike Slovenije se je seznanila s Poročilom o obisku ministrice za Slovence v zamejstvu in po svetu Suzane Lep Šimenko in državne sekretarke dr. Helene Jaklitsch pri slovenski narodni skupnosti na Hrvaškem, 11. novembra 2026.


                                                                                            mag. Janja Garvas
                                                                                    GENERALNA SEKRETARKA



Sklep prejmejo: 
· Urad Vlade Republike Slovenije za Slovence v zamejstvu in po svetu 
· Ministrstvo za zunanje in evropske zadeve 

	2. Osebe, odgovorne za strokovno pripravo in usklajenost gradiva:

	-  Suzana Lep Šimenko, ministrica, Urad Vlade RS za Slovence v zamejstvu in po svetu
- dr. Breda Zalašček, sekretarka, Sektor za Slovence v zamejstvu, Urad Vlade RS za Slovence v zamejstvu in po svetu

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	/

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	DA

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
Kratka obrazložitev
Gradivo nima finančnih posledic. 

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Ko se pripravlja informacija za vlado, objava vsebine takih gradiv na spletni strani ni potrebna.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)

	

                                             Suzana Lep Šimenko
                                                     ministrica

Poročilo o obisku ministrice za Slovence v zamejstvu in po svetu Suzane Lep Šimenko in državne sekretarke dr. Helene Jaklitsch pri slovenski narodni skupnosti na Hrvaškem             11. novembra 2026


Ministrica za Slovence v zamejstvu in po svetu Suzana Lep Šimenko in državna sekretarka dr. Helena Jaklitsch sta 11. novembra 2026 obiskali slovensko narodno skupnost na Hrvaškem. Namen obiska je bil seznanitev z njenim delovanjem, položajem in aktualnimi izzivi ter krepitvi slovensko-hrvaškega sodelovanja. Obisk je bil namenjen obravnavi aktualnega položaja slovenske narodne skupnosti na Hrvaškem, odprtih vprašanj pri uresničevanju manjšinskih pravic in možnosti nadaljnjega sodelovanja. Ministrico in državno sekretarko je na srečanjih spremljal začasni odpravnik poslov mag. Miha Fatur.  

Ministrica za Slovence v zamejstvu in po svetu Suzana Lep Šimenko in državna sekretarka dr. Helena Jaklitsch sta obisk začeli na sedežu Zveze slovenskih društev na Hrvaškem, kjer sta se srečali s predsednico Barbaro Antolić Vupora, njenim namestnikom Silvestrom Kmetićem in predstavniki zamejskih koordinacij Zoranom Ožboltom, Damijanom Malnarjem in Danico Avbelj. Predsednica in predstavniki koordinacij so predstavili delovanje 18 slovenskih društev ter dejavnosti in razvojne pobude na področjih gospodarstva, kmetijstva, turizma in športa. Posebna pozornost je bila namenjena dokončanju Vzorčne turistično-izobraževalne kmetije v Gorskem kotarju, pri kateri ostajata ključna pridobitev uporabnega dovoljenja in zagotovitev pogojev za dolgoročno vzdržno delovanje. Ministrica je poudarila pomen sodelovanja pristojnih resorjev in razvoja dejavnosti, ki bodo koristile širši slovenski skupnosti. Na gospodarskem področju so sogovorniki izpostavili potrebo po jasnih pogojih za finančne spodbude in učinkovitejšem vključevanju pripadnikov slovenske skupnosti v gospodarske projekte. Ministrica je napovedala prizadevanja za nadaljnje usklajevanje s pristojnim ministrstvom. Obravnavana je bila tudi pobuda za vzpostavitev slovenskega medijskega središča, ki bi prispevalo k večji prepoznavnosti slovenske skupnosti. Ministrica je predlagala, da se možnosti sistemskega financiranja medijskih dejavnosti proučijo v sodelovanju s pristojnim hrvaškim ministrstvom. Sogovorniki so se dotaknili še priprav na prihodnje manjšinske volitve in možnosti širitve pouka slovenskega jezika in kulture po modelu C.

V nadaljevanju sta se ministrica in državna sekretarka srečali s podpredsednikom Hrvaškega sabora Arminom Hodžićem, ki zastopa tudi slovensko narodno manjšino. Ministrica je kot prednostno vprašanje izpostavila trajno ureditev lastništva prostorov Slovenskega doma Zagreb in pomen uresničevanja zavez iz operativnih dokumentov hrvaške vlade. Hodžić je predstavil dosedanje aktivnosti pri pristojnih institucijah in izrazil pripravljenost za nadaljnja prizadevanja za rešitev tega vprašanja. Pomemben del pogovora je bil namenjen predvidenim spremembam sistema evidentiranja prebivalstva in volivcev in njihovemu morebitnemu vplivu na politično zastopanost narodnih manjšin. Hodžić je pojasnil predvideno prehodno ureditev, po kateri naj bi se nova podatkovna podlaga za določanje števila pripadnikov narodnih manjšin začela uporabljati leta 2034, in izrazil pripravljenost za organizacijo informativnega srečanja s pristojnimi institucijami. Sogovorniki so obravnavali tudi administrativne ovire pri uvajanju pouka slovenskega jezika po modelu C, pogoje za zaposlovanje učiteljev in možnosti sistemskega izboljšanja izvajanja pouka.

Na srečanju s predsednikom Odbora za človekove pravice in pravice narodnih manjšin Miloradom Pupovcem so bila v ospredju vprašanja uresničevanja manjšinskih pravic, volilnih evidenc in medijske zastopanosti narodnih manjšin. Pupovac je poudaril pomen ustreznega evidentiranja narodne pripadnosti ob spoštovanju varstva osebnih podatkov ter predlagal skupna posvetovanja predstavnikov narodnih manjšin o predvidenih zakonodajnih spremembah. Izrazil je tudi pripravljenost za izmenjavo izkušenj pri obveščanju volivcev in pripravah na manjšinske volitve. Ministrica je ponovno opozorila na dolgoletna prizadevanja za ureditev lastništva prostorov Slovenskega doma Zagreb. Sogovorniki so poudarili tudi potrebo po večji medijski prepoznavnosti manjšinskih dejavnosti. Ob zaključku je Pupovac odprl vprašanje položaja hrvaške skupnosti v Sloveniji, ministrica pa je pojasnila razmejitev pristojnosti in možnosti podpore njenim kulturnim in izobraževalnim dejavnostim.

Gospodarski del obiska je obsegal delovno srečanje s predsednikom Slovensko-hrvaške poslovne zbornice dr. Sašo Muminovićem in Vesno Zmaić. Predsednik zbornice je predstavil njeno delovanje in vlogo pri povezovanju slovenskega in hrvaškega gospodarstva ter sodelovanje v okviru Zamejske gospodarske koordinacije. Pogovor je bil namenjen možnostim vključevanja pripadnikov slovenske narodne skupnosti v gospodarske dejavnosti, dostopnosti finančnih spodbud in upoštevanju posebnosti gospodarske organiziranosti slovenske skupnosti na Hrvaškem. Muminović je opozoril tudi na potrebo po stabilnem financiranju delovanja zbornice in predstavil njeno podporo projektu Vzorčne turistično-izobraževalne kmetije v Gorskem kotarju.

Popoldne sta se ministrica in državna sekretarka na Veleposlaništvu Republike Slovenije v Zagrebu srečali s sodelavci veleposlaništva in lektorico slovenskega jezika na Filozofski fakulteti Univerze v Zagrebu Simono Gotal. V pogovoru s predstavniki veleposlaništva je bil poudarjen pomen dejavnejšega vključevanja mladih v društveno in družbeno življenje slovenske skupnosti. Lektorica je predstavila izvajanje študija in lektorata slovenščine, za katerega se letno odloči približno 50 do 60 študentov. Izpostavila je sodelovanje z učitelji slovenskega jezika, slovenskimi društvi in izobraževalnimi ustanovami ter vključevanje študentov v prevajalske in kulturne projekte, ki prispevajo k širjenju poznavanja slovenskega jezika in kulture.

Obisk sta nadaljevali v Slovenskem domu Zagreb, kjer sta se srečali s predsednikom društva Darkom Šoncem in njegovimi sodelavci. Šonc je predstavil delovanje društva in izzive pri ohranjanju slovenskega jezika in medgeneracijskem prenosu narodne identitete. Pozornost je bila namenjena tudi vključevanju mladih v društveno življenje, pri čemer je ministrica spodbudila oblikovanje dejavnosti, prilagojenih njihovim interesom. 

Večerni del obiska je bil namenjen sprejemu na Veleposlaništvu Republike Slovenije v Zagrebu, posvečenemu letu Zofke Kveder. Ministrica je v nagovoru poudarila pomen literarne in družbene zapuščine pisateljice, ki je pomembno zaznamovala slovenski in hrvaški kulturni prostor. Sprejema so se udeležile tudi pisateljičine potomke.

Obisk je omogočil neposredno seznanitev z delovanjem slovenske narodne skupnosti na Hrvaškem, njenimi razvojnimi pobudami in odprtimi vprašanji. Med ključnimi izzivi ostajajo trajna ureditev lastništva prostorov Slovenskega doma Zagreb, odpravljanje administrativnih ovir pri izvajanju in širjenju pouka slovenskega jezika in kulture po modelu C ter zagotavljanje ustreznih pogojev za politično zastopanost slovenske skupnosti ob predvidenih spremembah volilnih evidenc.

